
CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	              Bucureşti,  30.05.2006
              Nr.  P.L.x- 497


RAPORT

asupra proiectului de Lege pentru ratificarea Acordului 
între România şi Spania privind cooperarea în domeniul
 protecţiei minorilor români neînsoţiţi în Spania, 
repatrierea lor şi lupta împotriva exploatării minorilor, 
semnat la Madrid la 15 decembrie 2005
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru ratificarea Acordului între România şi Spania privind cooperarea în domeniul protecţiei minorilor români neînsoţiţi în Spania, repatrierea lor şi lupta împotriva exploatării minorilor, semnat la Madrid la 15 decembrie 2005, trimis cu adresa nr. P.L.x – 497 din 24 mai 2006 şi înregistrat sub nr.31/713 din  24.05.2006.

Camera Deputaţilor este Primă Cameră sesizată.
Consiliul Legislativ  a avizat favorabil proiectul de lege, cu observaţii şi propuneri, conform avizului nr.582/20.04.2006.
Proiectului de lege supus dezbaterii are ca obiect de reglementare ratificarea Acordului între România şi Spania privind cooperarea în domeniul protecţiei minorilor români neînsoţiţi în Spania, repatrierea lor şi lupta împotriva exploatării minorilor. Acest acord ar urma să reglementeze procedurile de protecţie, repatriere  şi reintegrare socială a minorilor aflaţi neînsoţiţi pe teritoriul Spaniei. Totodată ar urma să se desemneze responsabilii din cele două state care vor reprezenta punctele de contact necesare monitorizării şi dinamizării  intervenţiilor.
În conformitate cu prevederile art.61 din Regulamentul Camerei Deputaţilor, membrii comisiei au examinat expunerea de motive şi proiectul de lege supus aprobării, în şedinţa din  30 mai 2006.
În urma dezbaterii, membrii comisiei au hotărât, cu unanimitate de voturi, ca proiectul de Lege pentru ratificarea Acordului între România şi Spania privind cooperarea în domeniul protecţiei minorilor români neînsoţiţi în Spania, repatrierea lor şi lupta împotriva exploatării minorilor, semnat la Madrid la 15 decembrie 2005, să fie supus, spre dezbatere şi adoptare plenului Camerei Deputaţilor, în forma înaintată de iniţiator.

      Din numărul total de 26 membri ai Comisiei juridice, de disciplină şi imunităţi au fost prezenţi 19 deputaţi.

      În raport de obiectul şi conţinutul său, proiectul de lege face parte din categoria legilor ordinare.

                       PREŞEDINTE,                               SECRETAR,
                       Sergiu ANDON                              George Băeşu 

